Woensdag, 02 November 2016 06:26
Ons sluit die jaar af met 'n lekker gemeente kuier op 19 November vanaf 09:00 - 13:00 by die kerk. Sien uit na die volgende gebeure:
Sondag, 11 September 2016 19:18
Ontdek jou plek kursus
Besef jy dat God aan elkeen van ons 'n geskenk gegee het om te gebruik in die koninkryk? Sit jy Sondag na Sondag in die erediens of woon die kerk se geleenthede by, maar dit maak jou nie opgewonde nie? Wil jy graag 'n bydrae maak, maar voel nie regtig passievol oor wat jy op die oomblik in die gemeente doen nie? Ons wil elkeen graag help om sy God-gegewe gawes te ontdek of selfs te herontdek! Daar is 'n plek in die gemeente en God se koninkryk wat jou sal vul met vreugde en energie, wat 'n perfekte passing sal wees vir jou.
Sondag, 11 September 2016 23:00
Eros Gemeente het op 23 Oktober 2016 ons jaarlikse Tiendemaand fondsinsameling waartydens ons lidmate aanmoedig om 'n bydrae te maak tot die administratiewe en bedryfsonkostes van die gemeente se bedienings. Ons maak staat op hierdie bydraes om ons jaarlikse begroting te laat klop, aangesien dit die enigste bron van inkomste, buiten maandelikse bydraes en kollektes is, wat ons in staat stel om ons werk in God se koninkryk te kan voortsit.
Tiendemaand is egter 'n persoonlike saak tussen jou en die Here, aangesien ons almal verskillende vermoeëns het en God ons seën met verskillende finansiële gawes. Soos in 2 Kor 9 genoem word: "... Elkeen moet gee soos hy hom in sy hart voorgeneem het, nie met teensin of uit dwang nie, want God het blymoedge gewers lief."